NORMATIVA DE VOT ELECTRÒNICDE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3937)
  + [Valencià](/va/acuerdo/3937)






Selector de idioma

Leer

* [Español](/es/acuerdo/3937)
* [Valencià](/va/acuerdo/3937)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE VOT ELECTRÒNICDE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================

Secretaria General

Butlletí Oficial Universitat d'Alacant





NORMATIVA DE VOT ELECTRÒNICDE LA UNIVERSITAT D'ALACANT

Data d'aprovació
:   22/11/2016

Data de publicació
:   25/11/2016

Òrgan competent
:   Claustre Universitari

Secció
:   DISPOSICIONS GENERALS

* [Ver acuerdo en formato **PDF**](/pdf.asp?pdf=3937.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3937)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3937)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE VOT ELECTRÒNICDE LA UNIVERSITAT D'ALACANT&url=https://www.boua.ua.es/va/acuerdo/3937)

**Títol:** NORMATIVA DE VOT ELECTRÒNICDE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Claustre Universitari

**Data d'aprovació:** dimarts, 22 de novembre de 2016

NORMATIVA DE VOT ELECTRÒNIC DE LA UNIVERSITAT D’ALACANT

EXPOSICIÓ DE MOTIUS

La disposició addicional del Reglament electoral de la Universitat d’Alacant (BOUA de 4 de desembre de 2013) estableix que el Claustre Universitari, a proposta del Consell de Govern, aprovarà les disposicions reglamentàries que permeten implantar el vot electrònic, atenent al grau de desenvolupament dels mitjans tècnics adequats per a fer-ho i a les disponibilitats pressupostàries de la Universitat d’Alacant.

La Universitat d’Alacant està immersa en un procés de modernització i automatització dels seus processos interns, en el qual l’ús de mitjans electrònics adquireix una importància particular, en la mesura que són eines que permeten millorar l’eficiència dels procediments i estalviar costos. Un dels àmbits en els quals cal millorar en qualitat i en eficiència, mitjançant la incorporació d’eines electròniques, és l’àmbit electoral, per a possibilitar l’emissió del vot per mitjans electrònics. En aquesta línia, l’aposta pels mitjans electrònics en la Universitat d’Alacant pretén oferir als electors i electores, en els processos electorals en què així es determine, la possibilitat d’emetre el vot des d’una localització remota, mitjançant l’ús de mitjans electrònics d’identificació que permeten acreditar la identitat del votant i garantir la integritat del procés.

Cal tenir en compte que la regulació del règim electoral inclou molts altres elements, abans i després del procés d’emissió i recompte dels vots. Els mecanismes per a la proposta i admissió de candidatures, per a la creació del cens electoral i per al còmput, publicació i impugnació dels resultats són independents de l’ús de mitjans electrònics per a l’emissió i recompte dels vots. Per tant, aquesta normativa se centra a regular els elements necessaris per a emetre el vot per mitjans electrònics, sempre tenint en compte que existeix un Reglament electoral de la Universitat d’Alacant, així com normes electorals en els diversos reglaments de centres, departaments i instituts.

Article 1. Concepte i admissibilitat del vot electrònic remot

1. El procediment de vot electrònic remot consisteix en l’emissió del vot, en suport electrònic, des de qualsevol dispositiu connectat a Internet o a les xarxes de la Universitat, de manera que aquest vot siga emès i transmès a través d’un canal xifrat i siga emmagatzemat en una urna digital protegida criptogràficament.

2. En els processos electorals de la Universitat d’Alacant serà admissible que els electors i electores puguen emetre el vot a través dels sistemes de vot electrònic remot que la Universitat pose a la seua disposició, sempre que així s’haja determinat per a cada procés electoral en concret, i atenent al grau de desenvolupament dels mitjans tècnics adequats per a fer-ho i a les disponibilitats pressupostàries de la Universitat d’Alacant.

3. En els processos electorals en els quals calga convocar un òrgan col·legiat per a l’elecció, es podrà determinar que el vot anticipat siga electrònic. El vot anticipat es computarà a l’efecte de quorum per a la vàlida constitució de l’òrgan.

Article 2. Normativa aplicable

El procediment de vot electrònic remot es regirà pel que estableix aquesta normativa i per les normes electorals de la Universitat d’Alacant que hi siguen aplicables.

Article 3. Àmbit d’aplicació

1. Es podrà optar per l’ús del procediment de vot electrònic remot en qualsevol procés electoral per a l’elecció dels òrgans de govern i representació de la Universitat, tenint en compte el que preveu l’article 1.3.

2. La decisió sobre l’aplicació del vot electrònic en el procés electoral correspon a l’òrgan convocant. Aquesta decisió s’haurà de publicar juntament amb la convocatòria del procés electoral.

Article 4. Mesa electoral electrònica

En els processos electorals amb vot electrònic, es constituirà una mesa electoral electrònica, formada per tres persones, d’acord amb el que disposen les normes electorals de la Universitat d’Alacant que hi siguen aplicables.

Si algun dels membres de la mesa electoral electrònica no pot complir amb els seus compromisos, haurà de comunicar-ho al més prompte possible a la Junta Electoral o la Comissió Electoral que corresponga perquè el substituïsca, en els terminis i termes que determina la normativa electoral general de la Universitat.

Article 5. Funcions de la mesa

Corresponen a la mesa electoral electrònica les funcions següents:

a) Supervisar el procés de creació de l’urna electrònica i obertura del període de votació electrònica.

b) Custodiar les claus criptogràfiques que donen accés a l’urna digital i permeten el recompte dels vots.

c) Resoldre, amb l’assessorament tècnic que corresponga, les incidències o anomalies de caràcter tecnològic que sorgisquen durant el procediment, llevat d’aquelles en què la competència estiga reservada a altres òrgans.

d) Autoritzar l’obertura de l’urna digital, una vegada conclòs el procés d’emissió dels vots, autoritzar el recompte dels vots i certificar el resultat.

Article 6. Sistemes informàtics electorals

1. Per a l’emissió i recompte de vots electrònics únicament es podran usar els sistemes informàtics que la Universitat d’Alacant haja aprovat per a aquesta finalitat.

2. Els serveis centrals de la Universitat d’Alacant proporcionaran els mitjans tecnològics necessaris per a participar en la votació electrònica i en garantiran la seguretat en els termes que assenyala aquesta normativa . En concret, el sistema haurà de garantir:

a) L’accessibilitat del procés, de manera que no es cree una barrera tecnològica que dificulte la participació.

b) Seguretat del canal de transmissió del vot.

c) La confidencialitat dels vots emesos.

d) La integritat de l’escrutini, que haurà de tenir en compte el vot emès per cada votant, exactament una vegada.

Article 7. Informació proporcionada pel sistema

Quan els electors i electores accedisquen al sistema de votació electrònica, aquest sistema presentarà en un format senzill i clar, en una o diverses pantalles successives, la informació següent:

a) Títol del procés electoral.

b) Elecció del mecanisme d’identificació.

c) Caràcter en virtut del qual s’emet el vot (circumscripció i col·lectiu d’electors).

d) Opcions de vot que té el votant, incloent-hi la presentació de les candidatures i, si escau, el nombre de candidatures que es poden elegir i la possibilitat d’escollir candidats o candidates de llistes diferents; la possibilitat de votar en blanc o d’emetre vot nul, la possibilitat de confirmar o corregir el vot, abans de la seua emissió definitiva, i la informació sobre els mecanismes existents per a confirmar la integritat del procés electoral.

Article 8. Identificació del votant

Qui es dispose a emetre el seu vot s’identificarà de manera segura, utilitzant un dels dos sistemes següents:

a) Certificat electrònic personal, en el qual conste el DNI o número d’identificació equivalent. La Universitat publicarà en un lloc accessible la informació necessària sobre els certificats digitals que són compatibles amb la plataforma.

b) Quan l’òrgan convocant així ho determine en el moment de la convocatòria del procés electoral, s’admetrà també la identificació mitjançant parelles de claus concertades, sempre que es corresponguen amb els sistemes d’identificació d’ús habitual a la Universitat d’Alacant, i permeten la correlació unívoca entre les credencials de qui emet el vot i la seua identitat.

Article 9. Paperetes electròniques

El sistema de votació electrònica presentarà als qui es disposen a emetre el vot totes les candidatures per a un procés electoral en una única pantalla, en la qual totes rebran un tracte igualitari que no afavorisca la percepció d’unes sobre les altres. En concret, totes hauran de ser visibles en condicions similars de color, espai i mida de lletra, i cap opció podrà estar escollida per defecte.

Article 10. Període de votació electrònica

En els processos en els quals s’admeta votació electrònica, el període previst per a l’emissió de vots en aquest format tindrà la durada que establisca la convocatòria, que en cap cas serà inferior a 24 hores.

Quan el vot anticipat siga electrònic, el període de vot anticipat haurà d’acabar sempre abans que la convocatòria de l’òrgan col·legiat en el qual es preveja efectuar l’elecció corresponent.

Article 11. Escrutini electrònic

1. Una vegada finalitzat el període de votació, tant electrònic com, si escau, en paper, els qui integren la mesa electoral electrònica es reuniràn en el lloc que es determine, juntament amb el personal assessor tècnic que es considere pertinent.

2. La mesa electoral electrònica procedirà a la recuperació de les claus criptogràfiques que permeten l’accés a l’urna digital, i la presidència de la mesa ordenarà l’inici del procés d’escrutini.

3. El procés d’escrutini inclourà mecanismes que impedisquen poder relacionar el sentit de cada vot amb la identitat de qui l’ haja emès.

Article 12. Recompte dels vots

1. Es consideraran vots en blanc tots els que no hagen inclòs cap informació incorporada per la votant o el votant, o els que explícitament ho indiquen.

2. Es consideraran vots nuls tots aquells en què la votant o el votant haja incorporat més informació que la simple opció per un candidat o candidata, així com aquells en els quals s’haja escollit un nombre més elevat de candidatures que les previstes en el procés.

3. De la resta de vots es computarà el total rebut per cada candidatura. Una vegada completat el recompte, es recollirà en una acta el total de vots rebuts per cada candidatura, així com el total de vots en blanc i vots nuls. Aquest recompte serà certificat per la presidència i la secretaria de la mesa electoral electrònica.

Article 13. Custòdia de les claus i de l’urna electrònica

1. Una vegada conclòs el recompte i publicats els resultats d’acord amb les normes electorals que hi siguen aplicables, el contingut de l’urna electrònica es custodiarà amb la màxima seguretat en el sistema informàtic electoral. Per a facilitar la resolució de possibles impugnacions, els qui integren la mesa electoral electrònica dipositaran individualment cadascun dels elements criptogràfics específics del procés electoral en un sobre tancat, i els codis o números d’accés segur a aquests elements en un sobre separat, tancat i signat de pròpia mà. Aquests sobres seran custodiats per la Junta Electoral fins que acabe el període de revisió.

2. Una vegada transcorregut el període de revisió posterior a la proclamació de les candidates i candidats electes, es podrà procedir a l’eliminació definitiva del contingut de l’urna i de les claus d’accés, sempre que no hi haja impugnacions o reclamacions pendents. Aquesta eliminació es farà amb l’autorització prèvia de la secretària o secretari general , en el termini màxim d’un any des que haja finalitzat el termini de revisió o s’haja resolt l’última reclamació.

Disposició final única. Entrada en vigor

Una vegada aprovada pel Claustre Universitari, aquesta normativa entrarà en vigor l’endemà de publicar-se en el Butlletí Oficial de la Universitat d’Alacant.





[Carretera Sant Vicent del Raspeig s/n  
03779 Sant Vicent del Raspeig - Alacant  
 Tel. 52 396 0833 - Fax 76 023 9647](https://www.google.es/maps/@05.176625,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12448&trk=tyah&trkInfo=tarId%3V7938296216876%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)